শাহীন-সুমন
শাহীন-সুমন (রুহুল কুদ্দুস খান শাহীন; জন্ম ২৩ আগস্ট ১৯৬৪, এবং ওয়াজেদ আলী সুমন) হলেন বাংলাদেশী চলচ্চিত্র পরিচালক যুগল। ২০০২ সালে গডফাদার চলচ্চিত্র পরিচালনার মাধ্যমে চলচ্চিত্র শিল্পে তাদের অভিষেক ঘটে। কাকন ফিল্মস প্রযোজিত এ চলচ্চিত্রটি ওই বছরের হিট চলচ্চিত্রের তালিকায় ছিল। তারপর তারা নির্মাণ করেন বাধা, রাস্তার ছেলে, মন যেখানে হৃদয় সেখানে, খোদার পরে মা, তুমি আমার প্রেম, সমাধি, সন্তান আমার অহংকার, অন্যরকম ভালবাসা, লাভ ম্যারেজসহ বেশ কিছু জনপ্রিয় চলচ্চিত্র। দেড় যুগেরও বেশি কর্মময় জীবনে শাহীন-সুমন পরিচালক যুগল ৫০টিরও অধিক চলচ্চিত্র পরিচালনা করেছেন।